cyanic-selkie/wikianc huggingface dataset:
Վեներայի մթնոլորտ
Մակածված մագնիտոսֆերա
Վեներան մագնիսական դաշտ չունի ։ Նրա բացակայության պատճառը հայտնի չէ, հավանաբար, այն կապված է մոլորակի դանդաղ պտույտի հետ կամ մոլորակային մանտիայում կոնվեկցիայի բացակայության հետ։ Վեներան ունի միայն արեգակնային քամու իոնացված մասնիկներից կազմված մակածված մագնիտոսֆերա ։ Այդ պրոցեսը կարելի է պատկերացնել ուժային գծերի տեսքով, որոնք շրջանցում են արգելքը, տվյալ դեպքում Վեներան։ Մակածված մագնիտոսֆերան ունի հարվածային ալիք, մագնիսական շերտ, մագնիտոպաուզա և հոսանքային շերտով պոչ ։ Արևահայաց կետում հարվածային ալիքը գտնվում է 1900 կմ բարձրության վրա (0,3Rv, որտեղ Rv-ը Վեներայի շառավիղն է)։ Այդ հեռավորությունը չափվել է 2007 թվականին Արեգակի ակտիվության մինիմումի ժամանակ ։ Նրա մաքսիմումիամանակ այդ բարձրությունը կարող է մի քանի անգամ փոքր լինել ։ Մագնիտոպաուզան տեղաբաշխված է 300 կմ-ի վրա ։ Իոնոսֆերայի վերին սահմանը գտնվում է 250 կմ-ի մոտ։ Մագնիտոպաուզայի և իոնոպաուզայի մեջ գոյություն ունի մագնիսական արգելք՝ մագնիսական դաշտի լոկալ ուժեղացում, որը թույլ չի տալիս արեգակնային պլազմային խորը թափանցել Վեներայի մթնոլորտի մեջ, համենայն դեպս, արեգակնայի ակտիվության մինիմումի ժամանակ։ Մագնիսական դաշտի արգելքի արժեքը հասնում է 40 նՏլ ։ Մագնիտոսֆերայի պոչը ձգվում է մոլորակի շառավղի տասնյակ չափերի։ Դա Վեներայի մագնիտոսֆերի առավել ակտիվ մասն է, այստեղ մագնիսական ուժային գծերի վերամիավորում և մասնիկների արագացում է տեղի ունենում։ Էլեկտրոնների և իոնների էներգիան մագնիտոսֆերայի պոչում կազմում է մոտավորապես 100 էՎ և 1000 էՎ համապատասխանաբար ։
Վեներայի սեփական մագնիսական դաշտի բացակայությամբ պայմանավորված արեգակնային քամիները թափանցում են խորը էկզոսֆերայի մեջ, որը տանում է մթնոլորտի կորուստի ։ Կորուստները տեղի են ունենում հիմնականում մագնիտոսֆերայի պոչի միջով։ Ներկա պահին իոնների հիմնական տիպերը, որոնք հեռանում են մթնոլորտից, հանդիսանում են O+-ը, H+-ը և He+-ը։ Ջրածնի և թթվածնի իոնների հարաբերությունը կազմում է 2 (այսինքն  կա համարյա  ստեխոմետրիկային), այսինքն ջրի անդադար պակաս ։
Ամպեր
Վեներայի ամպերը բավականաչափ խիտ են և կազմված են ծծմբական գազից ու ծծմբական թթվի կաթիլներից ։ Նրանք անդրադարձնում են ընկած արեգակնային ճառագայթման մոտ 75 %-ը և թաքցնում է մոլորակի մակերևույթը, խոչընդոտելով նրա ուսումնասիրմանը ։ Շնորհիվ ամպերի մեծ անդրադարձման ունակությանը արեգակնայի մարտկոցով զոնդը կարող օգտագործել նաև նրանցից անդրադարձած լույսը, և այդ ձևով, ստանալ բոլոր կողմերից լուսավորություն։ Դա կարող է էականորեն հեշտացնել արևային մարտկոցների օգտագործումն ու նախագծումը ։ Ամպային ծածկույթի հաստությունը այնպիսին է, որ մակերևույթին հասնում է միայն արեգակնային լույսի մի մասը, և այն ժամանակ, երբ Արեգակը զենիթում է, լուսավորության մակարդակը կազմում է ընդամենը1000—3000 լյուքս ։ Համեմատության համար, Երկրի վրա ամպամած օրը լուսավորությունը 1000 լյուքս է, իսկ պարզ և արևոտ օրը ստվերում՝ 10—25 հազար լյուքս ։ Դրա համար Վեներայի մակերևույթին արեգակնային էներգիան չի կարող օգտագործվել զոնդերի կողմից։ Մակերևույթի խոնավությունը կազմում է 0,1 % : Մեծ խտության պատճառով և ամպերի անդրադարձնող ունակության շնորհիվ արեգակնային էներգիայի գումարային քանակը փոքր է, քան Երկրինը։ Ծծմբական թթուն առաջանում է վերին մթնոլորտում ածխաթթու գազի, ծծմբական գազի և ջրային գոլորշիների վրա Արեգակի ֆոտոքիմիական  ազդեցության շնորհիվ։ 169 նմ երկարությամբ  ֆոտոնները ուլտրամանուշակագույն ճառագայթմամբ կարող են ֆոտոդիսոսացնել ածխաթթու գազը շմոլ գազի և ատոմարային թթվածնի։ Ատոմարային թթվածինը բավականին փոխազդունակ է, և երբ այն ռեակցիայի մեջ է մտնում Վեներայի մթնոլորտի միկրոկոմպոնենտ ծծմբային գազի հետ, առաջանում է ծծմբական գազ, որը կարող է իր հերթին միանալ ջրային գոլորշու մեկ այլ միկրոկոմպոնենտի հետ։ Այս ռեակցիաների արդյունքում առաջանում է ծծմբական թթու՝
Թթվային անձրևները Վեներայի վրա երբեք չեն հասնում մակերևույթին, և գոլորշիանում են շոգից, առաջացնելով Վիրգա կոչվող երևույթը ։ Ենթադրվում է, որ մոլորակի մակերևույթին ծծումբը հայտնվել է Վեներայի հրաբխային ակտիվության արդյունքում, իսկ բարձր ջերմաստիճանը նպաստել է ծծմբի մնալուն մակերևույթի վրա՝ ինչպես, որ եղել է Երկրի վրա։
Վեներայի ամպերը ունակ են այնպիսի կայծակներ առաջացնել, ինչպիսին Երկրի ամպերը ։ Օպտիկական դիապազոնում բռնկումները, որոնք ենթադրաբար համարվում են կայծակներ, գրանցվել են «Վեներա–9» կայանների և «Վեգա-1» աէրոստատիկ զոնդերի կողմից, էլեկտրամագնիսական դաշտի անոմալ ուժեղացումը և ռադիոիմպուլսները, որոնք նույնպես, հնարավոր է, կայծակների արդյունք են, հայտնաբերվել են «Պիոներ-Վեներա» կայանի և «Վեներա-11» ապարատների կողմից ։ Իսկ 2006 թվականին  «Վեներա-Էքսպրես» ապարատը Վեներայի մթնոլորտում հայտնաբերեց կայծակի արգասիքներ մեկնաբանված գելիկոններ։ Նրանց ժայթքումներ աջ կանոնավորվածությունը հիշեցնում է եղանակային ակտիվության բնույթը։ Կայծակների ինտենսիվությունը կազմում է երկրային կայծակների համարյա կեսը ։ Երկրի կայծակները առանձնահատուկ են նրանով, որ նրանք, Լուսնթագի, Երևակի և մեծ մասամբ Երկրի կայծակների, կապված չեն ջրային ամպերի հետ։ Նրանք առաջանում են ծծմբային թթվի ամպերում ։ 2009 թվականին աստղագետ-սիրողը մթնոլորտում նկատեց պայծառ կետ, որը հետագայում լուսանկարվեց «Վեներա-Էքսպրես» ապարատի կողմից։ Նրա առաջացման պատճառը անհասկանալի էին, հնարավոր է, դրանք կապված են հրաբուխների ակտիվության հետ ։
Կյանքի առկայություն
Մակերևույթի վրայի դաժան պայմաններից ելնելով, կյանքը Վեներայի վրա անհավանական է թվում։ Բայց Երկրի վրա կան օրգանիզմներ, որնք ապրում են էքստրեմալ պայմաններում (էքստրեմոֆիլները), որը վկայում է այդպիսի օրգանիզմների գոյությունը Արեգակնային համակարգի երկրորդ մոլորակի վրա։ Թերմոֆիլները և հիպերթերմոֆիլները ծաղկուն շրջան են ապրում, երբ ջերմաստիճանը հասնում է ջրի եռման ջերմաստիճաին, ացիդոֆիլները ապրում են երեքի կամ ավելի ցածր рН-ի մակարդակում, պոլիէքստրեմոֆիլները կարող են դիմակայել տարբեր անբարենպաստ պայմանների։ Դրանց զուգահեռ, Երկրի վրա կարող են լինել շատ ուրիշ էքստրեմոֆիլների տիպեր ։
Սական կյանք կարող է գոյություն ունենալ և փոքր էքստրեմալ պայմաններով տեղերում, քան մակերևույթի վրա է, օրինակ ամպերում։ Գոյություն ունի վարկած, այնտեղ կյանքի այնպիսի ձևերի առկայության մասին, ինչպիսիք բակտերիաներն են, որոնցից հայտնաբերվել են Երկրի ամպերում ։ Միկրոբները խիտ, ամպամած մթնոլորտ կարող են պաշտպանված լինել արևային ճառագայթումից ։ «Վեներա», «Պիոներ-Վեներա» զոնդերի և «Մագելան»տիեզերական կայանի կողմից ստացված տվյալների վերլուծության ժամանակ, մթնոլորտի վերին շերտերում հայտնաբերվել է ծծմբաջրածին (H2S) և ծծմբային գազ (SO2), ինչպես նաև կարբոնիլի սուլֆիդ (O=C=S): Առաջին երկու գազը փոխազդում են իրար հետ, իսկ դա նշանակում է, որ պետք է գոյությու ունենա այդ գազերի աղբյուրը։ Բացի դրանից, կարբոնալային սուլֆիդը նշանակալի է նրանով, որ այն դժվար է առաջացնել միայն ոչ օրգանական ճանապարհով։ Այն արտադրվում է էֆեկտիվ կատալիզատորների հաշվին, որոնք պահանջում են մեծ ծավալի տարբեր քիմիական բաղաղրությունների նյութեր։ Երկրի վրա այդպիսի կատալիզատորներ են միկրոօրգանիզմները ։ Բացի դրանից հաճախ անտեսվում է այն փաստը, որ «Վեներա-12» ապարատը, 45—60 կմ բարձրության վրա, հայտնաբերել է քլոր։
Էվոլյուցիա
Ամպերի կառուցվածքի վերաբերյալ տվյալները և մակերևույթի երկրաբանությունը տեսականորեն համադրվել են, որ Արեգակի պայծառությունը վերջին 3,8 միլիարդ տարում աճել է 25 %-ով, որից հետևում է, որ Վեներայի մթնոլորտը չորս միլիարդ տարի առաջ նման է եղել Երկրի մթնոլորտին, և մոլորակի մակերևույթին եղել է հեղուկ ջուր։ Ուժգին ջերմոցային էֆեկտը կարող է լինել մակերևույթային ջրերի գոլորշիացման արդյունք և ջերմոցային գազերի մակարդակի աճի հետևանք։ Դրա համար էլ Վեներայի մթնոլորտը գտնվում է Երկրի կլիմայի փոփոխություններով զբաղվող գիտնականների ուշադրության կենտրոնում ։
Վեներայի մակերևույթին չկա ոչ մի դետալ, որը կապացուցեր նախկինում այնտեղ ջրի գոյությունը։ Բայց ժամանակակից մակերևույթի տարիքը չի գերազանվում 600—700 միլիոն տարին, և ավելի վաղ տարիքի մասին ոչինչ չի ասվում։ Բացի դրանից, պատճառ չկա կարծել, որ Վեներայի վրա չեն գործել Երկրի վրա ջուր մատակարարող պրոցեսները։ Ըստ տարածված տեսակետի, ջուրը մինչ գոլորշիանալը, կարող էր գոյություն ունենալ մակերևույթի վրա մոտ 600 միլիոն տարի, բայց որոշ գիտնականներ, ինչպես Դեյվիդ Գրինսպուն, համարում են, որ այդ ժամանակը կարող է հասնել երկու միլիարդ տարվա ։
Դիտումներ և չափումներ Երկրից
1761 թվականի հունիսի 6-ին, Արեգակի սկավառակով Վեներայի անցման ժամանակ ռուս գիտնական Միխայիլ Լոմոնոսովը ուշադրություն դարձրեց այն փաստի վրա, որ Վեներայի և Արեգակի սկավառակի միացման ժամանակ, մոլորակի շուրջը առաջանում էր «մազի նման նուրբ փայլ»։ Արեգակի սկավառակով Վեներայի անցումից հետո մոլորակի մասի վրա, որը գտնվում էր Արեգակից դուրս, դիտվում էր պայծառ «բշտիկ»։ Լոմոնոսովը այս փաստին տվեց ճիշտ գիտական բացատրություն, համարելով, որ դա Վեներայի մթնոլորտում արեգակնային ճառագայթների ռեֆրակցիայի արդյունք է ։ 1940 թվականին Ռուպերտ Վիլդը հաշվարկեց, որ CO2 քանակությունը Վեներայի մթնոլորտում բավականաչափ է ջրի եռման ջերմաստիճանից մակերևույթի ջերմաստիճանի բարձրացման համար ։ Այս ենթադրությունը հաստատվեց «Մարիներ-2» զոնդի կողմից, որը 1962 թվականին կատարեց ջերմաստիճանի ռադիոմետրիկ չափում։ Իսկ 1967 թվականին խորհրդային «Վեներա-4» ապարատը հաստատեց, որ մթնոլորտը հիմնականում կազմված է ածխաթթու գազից ։ Վեներայի մթնոլորտի վերին շերտերը կարելի է Երկրից ուսումնասիրել երեք ծայրահեղ դեպքում, երբ մոլորակը անցնում է Արեգակի սկավառակով։ Այսպիսի դեպք վերջին անգամ տեղի է ունեցել 2012 թվականին։ Օգտագործելով քանակական սպեկտրասկոպիա, գիտնականները կարողացան մթնոլորտում քիմիական նյութերի հայտնաբերման նպատակով, նրանով անցած արեգակնային լույսը վերլուծել։ Այս մեթոդը կիրառվում է էկզոմոլորակների համար ևս, առաջին արդյունքները տրվել են 2001 թվականին ։ 2004 թվականի անցումը գիտնականներին թույլ տվեց շատ օգտակար տվյալներ հավաքել, ոչ միայն մոլորակի մթնոլորտի վերին մասի համար, այլև այն մեթոդների կատարելագործման համար, որոնք կիրառվում են էկզոմոլորակների որոնման համար։ Հիմնականում ածխաթթու գազից կազմված մթնոլորտը կլանում է ենթակարմիր ճառագայթումը, որը այս մեթոդով որոնումը դարձնում է մատչելի։ 2004 թվականի անցման ժամանակ արեգակնային ճառագայթման կլանման չափումը ցույց տվեց այդ բարձրության վրա գազերի հատկությունները։ Սպեկտրալ գծերի դոպլերյան խոտորումը թույլատրեց չափել քամիների բնույթը ։ Արեգակի սկավառակով Վեներայի անցումը ծայրահեղ եզակի երևույթ է։ Վերջին անգամ այն եղել է 2012 թվականին, իսկ դրանից առաջ 2004 և 1882 թվականներին, իսկ հաջորդ անգամ կլինի 2117 թվականին ։
Հետագա ուսումնասիրություններ
2006-ից 2014 թվականը մոլորակը ենթակարմիր սպեկտրի 1—5 մկմ երկարության շրջանում սպեկտրոսկոպիայով հետազոտել է «Վեներա-էքսպրես» ուղեծրային ապարատը ։ 2010 թվականի մայիսին բաց է թողնվել Ճապոնական աէրոտիեզերական հետազոտման ագենստվոյի «Ակացուկի» զոնդը, որի նպատակը երկու տարվա ընթացքում մոլորակի ուսումնասիրումն է, ներառյալ մթնոլորտի կառուցվածքն ու ակտիվությունը։ Վեներայի ուղեծիր մանյովրը նշանակված ժամկետում (2010-ի դեկտեմբեր) ավարտվեց անհաջողությամբ, բայց դա հաջողվեց հինգ տարի հետո։
New Frontiers ծրագրի շրջանակներում առաջարկված Venus In-Situ Explorer զոնդը, ենթադրաբար, պետք է ուսումնասիրի Վեներան ուղեծրային ապարատի, աէրոստատի և վայրէջքային մոդուլի օգնությամբ։ Զոնդի կողմից հավաքված տվյալները, կարող են պատկերացում տալ մոլորակի այն պրոցեսների մասին, որոնք բերել են կլիմայի փոփոխության, ինչպես նաև մոլորակից նմուշի բերման հաջորդ միսիայի նախապատրաստման համար ։ Մեկ այլ միսիա՝ «Venus Mobile Explorer»-ը առաջարկվել է Վեներայի հետազոտման Անալիտիկ խմբի (VEXAG) կողմից բաղադրության հետազոտման նպատակով, ինչպես նաև մակերևույթի և մթնոլորտի իզոտոպ վերլուծության համար։ Թողարկման ժամկետը դեռևս հայտնի չէ ։ Ռուսաստանը Ֆեդերալ Տիեզերական ծրագրի շրջանակներում ծրագրել է 2024 թվականից հետո Վեներա ուղարկել «Վեներա-Դ» ապարատը, որի խնդիրների մեջ կմտնի նաև մթնոլորտի հետազոտումը։ Մասնավորապես ծրագրվել են կատարել հետազոտություններ, որոնք կորոշեն՝
Երբ հայտնաբերվեց, որ Վեներայի վրա պայմանները անբարենպաստ են, գիտնականների ուշադրությունը ուղղվեց այլ նպատակների կողմ, այնպիսիք ինչպիսին Մարսն է։ Այնուամենայնիվ դեպի Վեներա ուղղվեցին շատ միսիաներ, որոնց նպատակը քիչ ուսումնասիրված վերին մթնոլորտն էր։ Խորհրդային «Վեգա» ծրագրի շրջանակներում 1985 թվականին երկու աէրոստատիկ զոնդ իջեցվեցին, որոնք Վեներայի մթնոլորտում նավարկեցին մոտավորապես 46 ժամ 30 րոպե, իսկ նրանց վրա տեղադրված գիտական սարքերը հավաքած տվյալները ուղարկում էին Երկիր։ Նրանք սնվում էին մարտկոցներով և ավարտեցին աշխատանքները մարտկոցների լիցքաթափումից հետո ։ Այդ ժամանակվանից ի վեր մթնոլորտի վերին շերտերի հետազոտում չի կատարվել։ 2002 թվականին ՆԱՍԱ-ի կապալառու Global Aerospace գործակալությունը առաջարկեց օդապարիկի գաղափարը, որը կարող էր մնալ մթնոլորտի վերին շերտերում մոտավորապես հարյուր երկրային օրվա չափով ։ Օդապարիկի փոխարեն Ջեֆրի Լանդսենը առաջարկեց արևային մարտկոցներով թռչող սարք, և այդ գաղափարը ժամանակ առ ժամանակ թևածում էր 2000-ականների գրականության մեջ։ Վեներան մեծ ալբեդո ունի և անդրադարձնում է արեգակնային էներգիայի մեծ մասը, որը մակերևույթի լուսավորությունը շատ ցածր է դարձնում։ Բայց 60 կմ բարձրության վրա ամպերից անդրադարձած լույսի ինտենսիվությունը (ներքևից եկող) ընդամենը 10 % -ով է փոքր անմիջապես Արեգակից եկող լույսի ինտենսիվությունից։ Այսպիսով, արևային մարտկոցները ապարատի վերևից և ներքևից կարող էին օգտագործվել համարյա նույն արդյունավետությամբ ։ Այս հանգամանքը, ինչպես նաև արևային էներգիայի անսպառությունը, անչափ փոքր ազատ անկման արագացումը, օդի բարձր ճնշումը և մոլորակի դանդաղ պտույտը, մթնոլորտի այդ շերտը դարձնում են հետազոտական ապարատի համար հարմարավետ։ Առաջարկված թռչող ապարատը ավելի լավ կաշխատեր այն բարձրության վրա, որտեղ արեգակնային լույսը, օդի ճնշումը և քամիների արագությունը թույլ կտային նրան մնալ օդում հիմնականորեն, երբեմն մի քանի ժամով ներքև իջնելով։ Քանի որ ամպերի ծծմբական թթուն այդ բարձրության վրա պաշտպանված ապարատի համար չի հանդիսանում սպառնալիք, ապա այդ այսպես կոչված «արեգակնային թռչող սարքը» կարող էր 45 կմ-ի և 60 կմ-ի շրջանում կատարել չափումներ անսահամանափակ երկար ժամանակ, քանի դեռ անկանխատեսելի պրոբլեմները նրան շարքից չէին հանել։ Լանդիսը առաջարկեց նաև մոլորակի մակերևույթը ուսումնասիրել «Սպիրիտին» և «Օպպորտյունիտիին» համանման ռովերներով, միայն այն տարբերությամբ, որ Վեներայի ռովերները կղեկավարվեն մթնոլորտում գտնվող ապարատի համակարգիչներից ։
Արտաքին հղումներ
Կատեգորիա:Վեներա մոլորակ Կատեգորիա:Մթնոլորտ
Բելգիայի հրեական թանգարան
Բելգիայի Հրեական թանգարան (Musée Juif de Belgique, Joods Museum van BelgïeJoods Museum van Belgïe), թանգարան Բրյուսելում, գտնվում է Մինիմ փողոցում, 21։
Հավաքածու
Թանգարանում ներկայացված է 18-րդ դարից սկսված Եվրոպայից, Ասիայից և Աֆրիկայից բերված բազմաթիվ հուդայական մշակութային օբյեկտներ. մասնավորապես՝ հրեական պաշտամունքի 750 օբյեկտներ, արվեստի 1250 ստեղծագործություններ, 20 հազար պատմական լուսանկարներ, 5 հազար աֆիշա, ինչպես նաև մի շարք ձայնային նյութեր։
Հրեական թանգարանն ունի նաև վեց թեմատիկ գրադարան, որոնք պարունակում են ընդհանուր 25000 աշխատություններ և հրատարակություններ, հրեա արվեստագետների և ծագումնաբանների աշխատանքներ, ինչպես նաև ստեղծագործություններ իդիշով և եբրայերենով ։
Պատահար
2014 թվականի մայիսի 24-ին թանգարանի շենքում և ներսում հրաձգություն է սկսվել։ Արդյունքում զոհվել են թանգարանի երկու աշխատողները և Իսրայելից ժամանած մեկ ամուսնական զույգ ։
Արսլաններ
Արսլաններ, հայազգի բժիշկներ Իտալիայում։
Կենսագրություն
Կատեգորիա:Հայ բժիշկներ Կատեգորիա:Իտալացի բժիշկներ
Կոնստանտին Մերաբիշվիլի
Կոնստանտին Մերաբիշվիլի (კონსტანტინე მერაბიშვილი, ), վրացի քանդակագործ, նկարիչ։ 1958 թվականից Վրացական ԽՍՀ-ի վաստակավոր նկարիչ։ 1943 թվականից Ստալինի անվան մրցանակի դափնեկիր։ 1939 թվականից Խորհրդային Միության կոմունիստական կուսակցության անդամ։
Կենսագրություն
Կոնստանտին Մերաբիշվիլին ծնվել է 1906 թվականի հուլիսի 7 (20)։ 1930 թվականին ավարտել է Թբիլիսիի գեղարվեստի ակադեմիան։ 1973 թվականից ԽՍՀՄ նկարչության ակադեմիայի անդամ։
Հայրը՝ Մ. Մերաբիշվիլին, նույնպես քանդակագործ է եղել։
Կոնստանտին Մերաբիշվիլին մահացել է 1993 թվականին։
Արտաքին հղումներ
Կատեգորիա:Խորհրդային քանդակագործներ Կատեգորիա:Քանդակագործներ այբբենական կարգով Կատեգորիա:Վրացի նկարիչներ Կատեգորիա:Վրացի քանդակագործներ Կատեգորիա:ԽՍՀՄ նկարիչների միության անդամներ Կատեգորիա:Թբիլիսիի գեղարվեստի ակադեմիայի շրջանավարտներ Կատեգորիա:20-րդ դարի քանդակագործներ Կատեգորիա:ԽՄԿԿ անդամներ Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ
Չորս մետաղադրամ
Չորս մետաղադրամ (Четыре монеты), խորհրդային տիկնիկային մուլտֆիլմ՝ ստեղծված ռեժիսոր Գրիգորի Լոմիձեի կողմից 1955 թվականին «Սոյուզմուլտֆիլմ» ստուդիայում ։ Պատմում է ժլատության նկատմամբ արդարության տարած հաղթանակի մասին ։
Սյուժե
Պապիկ Ահմեդն իր անունը կրող թոռան, Գավ-Գավ շան և անանուն ավանակի հետ գնում է շուկա, որպեսզի գնի բրինձ և քիշմիշ փլավի համար։ Նա ունի չորս մետաղադրամ, սակայն դրանցից երեքը վերցնում են պահակը (կամուրջն անցնելու համար), հարուստը (նրա համար, որ ավանակը կերել է տերև իր այգուց) և երկու պահակները (շուկա մտնելու համար)։ Շուկայում պապն իր թոռան հետ շարոնակում են ստորացումներ կրել արևտրականներից, բայց ի վերջո նրանց համբերությունը սպառվում է։ Ծերունին ձևացնում է, թե ինքը հրաշագործ է և սպառնում է հարուտներից մեկին դարձնել ավանակ։ Վերջինս փորձում է փրկվել՝ ծերունուն առաջարկելով մեծ գումար, սակայն ծերունին ասում է, որ ուրիշի փողերն իրեն պետք չեն և վերցնում է իր չորս մետաղադրամնները։ Մնացած գումարը ծերունին նետում է գետին, և հարուստներն սկսում են կռվել դրանց համար։ Վրեժ լուծելով հարուստներից և չորս մետաղադրամներով գնելով իրենց անրաժեշտ ապրանքները՝ հերոսները վերադառնում են տուն։
Արտաքին հղումներ
Կատեգորիա:Խորհրդային մուլտֆիլմեր Կատեգորիա:1955 մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր
Լցանյութ
Լցանյութ, բետոնների հիմնական բաղադրամասը կազմող բնական կամ արհեստական սորուն քարանյութ։ Լցանյութեր ճիշտ ընտրությունը թույլ է տալիս կարգավորել բետոնների հատկությունները և իջեցնել դրանց ինքնարժեքը։
Ըստ հատիկների ներքին կառուցվածքի լցանյութերը լինում են խիտ (գրանիտի խիճ, գետի ավազ են) և ծակոտկեն (պեմզայի ավազ, փքած պեռլիտի փոշի են), իսկ ըստ հատիկների մեծության՝ խոշոր (5-70 մմ), մանր (0,15-5 մմ) և փոշենման (0,15 մմ-ից փոքր)։ Բետոնի և շինարարական շաղախի մեջ որպես խոշոր լցանյութ օգտագործում են բնական կոպիճը կամ ապարի փշրումից ստացված խիճը։
Որպես մանր լցանյութեր օգտագործում են բնական (հիմնականում քվարցային) և ապարի փշրումից ստացված ավազները, ընդ որում ավազը պետք է լինի մաքուր (առանց օրգանական նյութերի)։ Թեթև բետոնների և շաղախների համար օգտագործում են ծակոտկեն լցանյութեր։ Բնական ծակոտկեն լցանյութերն ունեն հրաբխային (պեմզա, տուֆ, հրաբխային խարամ) և նստվածքային (խեցաքար, ծակոտկեն կրաքար) ծագում։ Արհեստական ծակոտկեն լցանյութերը ստացվում են սիլիկատային հումքի ջերմային մշակմամբ։ Դրանք արդյունաբերական մնացուկներ են (քարածխի այրումից կամ վերամշակումից ստացված խարամներ, դոմնային հնոցների թափոններ) կամ հատուկ պատրաստվում են (կերամզիտ, խարամային պեմզա, ագլոպորիտ, փքած պեռլիտ)։ Փոշենման լցանյութերը (կավճի, կաոլինի, տալկի, գրաֆիտի, փայլարի, անդեզիտի, կրաքարի, մարմարի և այլ ապարների փոշիներ) օգտագործվում են պլաստմասսաների, ռետինի, ասֆալտի և օրգանական այլ նյութերի արտադրության մեջ։
Կատեգորիա:Շինարարական նյութեր
Խզակոթ
Խզակոթ (ուսային հենակ), տարատեսակ ձեռքի զինատեսակների, ինչպես նաև որոշ գործիքների և սարքերի կառուցվածքային մաս, նախատեսված է նշված իրերի էրգոնոմիկայի լավացման և օգտագործման ընթացքում կայունության ապահովման համար։ Խզակոթերով են համալրվում առաջին հերթին թեթև տեսակի հրազենային զինատեսակները, աղեղնազենները և նռնականետները (օրինակ՝ ՌԳ-6, ՌԳՍ-50, Մ79, MGL և այլն)։ Բացի վերը նշվածը, խզակոթեր են օգտագործվում որոշ տեսակի լուսանկարչական հրացանների և կինոխցիկների և գայլիկոնների մեջ։
Ռազմական խզակոթ
Խզակոթի կիրառումը հրազենի բոլոր տեսակներում ոչ միայն ավելի հարմար է դարձնում նշանառությունը, այլ նաև օժանդակում է կրակելու արդյունքում առաջացած վերադարձի ։ Ժամանակակից խզակոթերը չափազանց բազմազան են, կախված զենքի տեսակներից, ընդ որում դրանցից որոշները կարգավորված են միջազգային և ազգային ստանդարտավորող կազմակերպությունների կողմից, օրինակ՝
Որպես կառուցվածքային մաս խզակոթը կարող է լինել, ինչպես առանձին միավոր, այնպես էլ զենքի անբաժանելի մաս։ Առաջին դեպքում խզակոթը կարող է լինել հանովի, ծալովի կամ հաստատուն։ Ծալովի խզակոթերը բաժանվում են նաև ծալման տեսակով՝ դեպի կողք (АКС-74), վեր (Franchi SPAS-12), առաջ-ետ (M4) և այլն։
Ծանոթագրություններ
Կատեգորիա:Հրազենի մասեր Կատեգորիա:Աղեղնազեն
Գեորգիոս Կունդուրիոտիս
Գեորգիոս Կունդուրիոտիս (Γεώργιος Κουντουριώτης, ), հույն նավապետ և պետական գործիչ, որը 1848 թվականի մարտի 4-ից մինչև հոկտեմբերի 15-ը զբաղեցրել է Հունաստանի վարչապետի պաշտոնը։
Կենսագրություն
Գեորգիոսի պապը՝ Պավլոսը, եղել է Առաջին բալկանյան պատերազմի հերոս, որը հետագայում դարձել է Հունաստանի առաջին հանրապետության առաջին նախագահ։
Գեորգիոսը լայն գործունեություն է ծավալել Հունաստանի ազգային-ազատագրական պայքարի շրջանում և նույնիսկ պայքարի համար նվիրաբերել է իր նավերը։ Եղել է Հունաստանի հեղափոխության գործադիր կոմիտեի անդամ։ Անկախությունից հետո եղել է Ժամանակակից Հունաստանի հիմնադիր Իոանիս Կապոդիստրիայի գրասենյակի անդամ։
Եղել է Հունաստանում ֆրանսիական ազդեցության կողմնակիցը։ Դա հիմնականում պայմանավորված էր Հունաստանում ռուսական և անգլիական ուժերի հանդեպ նրա ունեցած հակակրանքով։ Ֆրանսիական կուսակցության թեկնածու Օտտոն I-ի կառավարման ընթացքում նա եղել է Հունաստանի վարչապետ։
Մահացել է 1858 թվականին Աթենքում։
Աղբյուրներ
Կատեգորիա:Հունաստանի վարչապետներ Կատեգորիա:Հունաստանի քաղաքական գործիչներ Կատեգորիա:Պետական գործիչներ
Բայրոնի այցը Մխիթարյաններին Սուրբ Ղազար կղզում
«Բայրոնի այցը Մխիթարյաններին Սուրբ Ղազար կղզում», Հովհաննես Այվազովսկու 1899 թվականին ստեղծած կտավը, որտեղ նկարիչը պատկերել է հանդիսավոր ընդունելության տեսարան՝ անգլիացի երիտասարդ բանաստեղծ Ջորջ Բայրոնը Սուրբ Ղազար կղզում ափ է իջել։ Նրան դիմավորում են Մխիթարյանները։
Կտավը գտնվում է Հայաստանի ազգային պատկերասրահում ։
Պատմություն
19-րդ դարի 90-ական թթ. Հովհաննես Այվազովսկին (1817-1900 թթ.) նկարում է ցեղասպանությանը նվիրված մի շարք պատկերներ՝ «Հայկական ջարդերը Տրապիզոնում 1895 թ.», «Հայերին լցնում են նավերը», «Կենդանի հայերին թուրքերը թափում են Մարմարա ծովը», այդ թվում՝ «Ջորջ Բայրոնի այցը Մխիթարյաններին Սուրբ Ղազար կղզում» կտավը (1899 թ., չափը՝ 133x219)։ Այվազովսկին իր հայրենասիրական ձգտումներն արտահայտել է Բայրոնի կերպարում։ Մեծակտավ ու բազմաֆիգուր սյուժետային կտավը, 22 այլ ծովանկարների հետ 1899 թվականի աշնանն Այվազովսկին ուղարկում է Բաքու, որտեղ նոյեմբերի 6-ին հասարակական ժողովարանի ամառային շենքում բացվում է նրա անհատական ցուցահանդեսը, որին 82-ամյա նկարիչը չի կարողանում մասնակցել անսպասելի հիվանդության պատճառով (ըստ «Մշակ» թերթի) ։ Խորհրդային տարիներին հրատարակված գրականության մեջ, անհատական ցուցահանդեսների ցուցակում այս կտավը չի հիշատակվել։ 1962 թվականին Մոսկվայում հրատարակված Այվազովսկու ստեղծագործությունների ընդհանուր ցուցակում կտավն անվանվել է «Բայրոնի այցը Հունաստան ։ «Ջորջ Բայրոնի այցը Մխիթարյաններին» կտավը Այվազովսկու մյուս ծովանկարների հետ միասին լայն արձագանք են գտել Բաքվի բազմազգ հասարակության մեջ և հայ պարբերական մամուլի էջերում։ Ըստ թերթերի ցուցասրահներն առավոտից երեկո լի են եղել այցելուներով, շատերը գնել են մի քանի տոմս ընտանիքներով այցելելու համար ։
Վաճառվել է նաև «Բայրոնի այցը Մխիթարյաններին Սուրբ Ղազար կղզում» կտավը, որի տեղը երկար տարիներ անհայտ է մնացել։ Հետպատերազմյան տարիներին ռուս մի գեներալ Թբիլիսիի Վրաց կերպարվեստի թանգարան է բերում Այվազովսկու մեծադիր կտավ, խնդրում ընդունել այն թանգարան և դրա փոխարեն իրեն տալ որևէ գեղարվեստական իր կամ մի փոքր նկար։ Գեներալին տրվում է սեղանի ժամացույցի XVIII դարի ֆրանսիական քանդակազարդ պատյան ։
Նկարագրություն
Այվազովսկին կտավում պատկերել է հանդիսավոր ընդունելության տեսարան՝ ծաղկազարդ գոնդոլով Սուրբ Ղազար կղզի եկած և արդեն ափ իջած անգլիացի երիտասարդ բանաստեղծին ու նրան սիրալիր դիմավորող Մխիթարյաններին։ Առաջին պլանում միաբանության ավագ հայրերն են՝ Հարություն Ավգերյանը, Սուքիաս Սոմալյանը, վանահայր Նիկողոսը և միաբանության մյուս հոգևոր ու գիտնական անձինք, նրանց հետևի շարքում՝ պատանի սաները։ Հեռվում երևում են Վենետիկի ծովափնյա շենքերի ուրվագծերը, նավահանգստային առագաստանավեր և գոնդոլներ, որոնց մեջ գտնվողները հետաքրքրությամբ են դիտում բանաստեղծին։ Վաղորդյան արևի ճառագայթները ողողել են ծովը, երկինքը պատված է սպիտակ ամպերով։ Բանաստեղծը երկու ձեռքերը լայն բացած (որոնցից մեկում գլխարկն է) դիմավորում է ընդառաջ եկող հայ հոգևոր այրերին, որոնց մոտ նա սովորելու էր հայերեն, կատարելու էր թարգմանություններ, կազմելու էր բառարաններ ։
Նամականիշ
2013 թվականին «ՀայՓոստ» ընկերությունը թողարկել է անգլիացի բանաստեղծ Ջորջ Բայրոնի ծննդյան 225-ամյակին նվիրված նամականիշ, որի վրա պատկերված է բանաստեղծի դիմանկարը, խորապատկերին` Հովհաննես Այվազովսկու վրձնած «Ջորջ Բայրոնի այցը Մխիթարյաններին Սուրբ Ղազար կղզում» նկարը։ Նամականիշի ձախ կողմում պատկերված են Բայրոնի ձեռքով գրված հայերեն տառերն ու ստորագրությունը, որը պահվում է Վենետիկի Մխիթարյան միաբանությունում և կազմված է երկու բառից` «Լօրդ Բայրոն» ։
Նամականիշի անվանական արժեքը 350 դրամ է, այն թողարկվել է 40 հազար տպաքանակով` Ֆրանսիայում։ Նամականիշը ձևավորել է Վահագն Մկրտչյանը։
Արտաքին հղումներ
Կատեգորիա:Հովհաննես Այվազովսկու նկարներ Կատեգորիա:1899 նկարներ Կատեգորիա:Հայաստանի ազգային պատկերասրահի նկարներ
Յոզեֆ ֆոն Այխենդորֆ
Յոզեֆ Կարլ Բենեդիկտ Ֆրայհերր ֆոն Այխենդորֆ (Joseph Karl Benedikt Freiherr von Eichendorff, մարտի 10, 1778, Լյուբովից ամրոց, Ռացիբուժ, Լեհաստան - նոյեմբերի 26, 1857, Նիսա, Լեհաստան), գերմանական ռոմանտիզմի ականավոր ներկայացուցիչ, բանաստեղծ, արձակագիր։
Կենսագրություն
Յոզեֆ ֆոն Այխենդորֆը ծնվել է 1788 թվականի մարտի 10-ին Լյուբովից ամրոցում՝ գերմանական նշանավոր Այխենդորֆ ազնվական ընտանիքում։ 1793-1801 թվականներին նախնական կրթությունը ստանում է տանը՝ տեղի ծխական քահանայի ղեկավարությամբ ։ 1801-1804 թվականներին ուսանում է Բրեսլաուի Մաթիաս գիմնազիայում, իսկ 1805-1806 թվականներին իրավաբանություն է ուսանում Հալլե-Վիթենբերգի համալսարանում։ Իրավաբանություն ուսանելուն զուգընթաց նա հետաքրքրվում է նաև փիլիսոփայությամբ և հաճախում Ֆրիդրիխ Ավգուստ Վոլֆի, Ֆրիդրիխ Շլայերմախերի, Հենրիխ Շտեֆֆենսի դասախոսություններին։ 1807-1808 թվականներին իր ուսումը շարունակում է Հայդելբերգի համալսարանում, որի ժամանակ ծանոթություն է հաստատում Լյուդվիգ Ախիմ ֆոն Արնիմի հետ։ 1809 թվականի նոյեմբերին մեկնում է Բեռլին։ Այստեղ նա ունկընդրում է Ֆիխտեի դասախոսությունները, ինչպես նաև հանդիպում Լյուդվիգ Ախիմ ֆոն Արնիմի, Կլեմենս Բրենտանոյի և Հենրիխ ֆոն Կլեյստի հետ։ 1810-1812 թվականներին ուսումը շարունակում և ավարտում է Վիեննայի համալսարանում։ 1813-1815 թվականներին մասնակցում է Նապոլեոնի դեմ մղվող Գերմանիայի ազատագրման պատերազմին։ 1816 թվականին պետական ծառայության է անցնում Բրեսլաուում, իսկ 1821 թվականից պաշտոնավարում Դանցիկում՝ որպես Կաթոլիկ եկեղեցու և դպրոցների խնդիրներով պետական խորհրդական։ 1824 թվականից պաշտոնավարում է Քյոնիգսբերգում, իսկ 1831 թ.-ից Բեռլինում։ 1844 թվականից անցնում է հանգստի։ Վախճանվել է 1857 թվականի նոյեմբերի 26-ին Նիսայում։
Ստեղծագործություններ
Յոզեֆ ֆոն Այխենդորֆը թողել է հարուստ գրական ժառանգություն։ Նրա ստեղծագործական ժառանգության գերակշռող մասը բանաստեղծություններ են, որոնք աչքի են ընկնում իրենց նրբությամբ, գունեղությամբ և մեղեդայնությամբ։ Պատահական չէ, որ նրա չափածո գործերի հիման վրա ստեղծվել են շուրջ 5000 երաժշտական ստեղծագործություններ։
Ծանոթագրություններ
Կատեգորիա:Գերմանացի բանաստեղծներ Կատեգորիա:Գերմանացի արձակագիրներ Կատեգորիա:Գերմանացի գրողներ Կատեգորիա:Հայդելբերգի համալսարանի շրջանավարտներ Կատեգորիա:Գերմանացի թարգմանիչներ Կատեգորիա:Փաստաբաններ Կատեգորիա:Գերմանացի վիպասաններ Կատեգորիա:Վիեննայի համալսարանի շրջանավարտներ Կատեգորիա:Գերմանալեզու բանաստեղծներ Կատեգորիա:Գերմանացի դրամատուրգներ
Ռաշիդ Գեզալ
Օլիմպիկ Լիոն
Գեզալը Օլիմպիկ Լիոնի ակադեմիայի սան է ։ 2010 թվականի հուլիսին նա 5 տարվա պայմանագիր կնքեց ակումբի հետ ։ Իր պրոֆեսիոնալ դեբյուտը նշեց 2012 թվականի հոկտեմբերի 4-ին՝ Եվրոպայի Լիգայի Հապոել Իրոնիի դեմ խաղում ։ Իր առաջին հանդիպումը Լիգա 1-ում անցկացրեց հոկտեմբերի 21-ին՝ փոխարինելով Բաֆետիմբի Գոմիսին Բրեստի դեմ խաղում ։ Իր առաջին գոլը պրոֆեսիոնալ կարիերայում խփեց 2013 թվականի փետրվարի 24-ին՝ Լորյանի դեմ խաղում ։ 2015-16 մրցաշրջանում Գեզալը դարձավ Լիոնի հիմնական կազմի խաղացող։
Իր առաջին հանդիպումը Չեմպիոնների Լիգայում Գեզալը անցկացրեց 2015 թվականի սեպտեմբերի 29-ին՝ Վալենսիայի դեմ խաղում ։ 2016 թվականի հունվարի 3-ին նա դուբլ ձևակերպեց Ֆրանսիայի գավաթի Լիմոժի դեմ խաղում՝ օգնելով իր թիմին հաղթել 5-1 հաշվով ։ Մարտի 6-ին նա գոլի և 2 գոլային փոխանցման հեղինակ դարձավ Գենգանի դեմ խաղում ։ Դեկտեմբերի 18-ին Գեզալը գոլի և գոլային փոխանցման հեղինակ դարձավ ապագա չեմպիոն Մոնակոյի դեմ խաղում՝ օգնելով Լիոնին հաղթել 3-1 հաշվով ։ 2017 թվականի փետրվարի 23-ին ալժիրցին 2 գոլային փոխանցում տվեց ԱԶ Ալկմարի դեմ Եվրոպայի Լիգայի խաղում ։ 2017 թվականի հունիսին Լիոնը հայտարարեց, որ չի երկարաձգի պայմանագիրը Գեզալի հետ ։ Ակումբի առաջին թիմի կազմում նա անցկացրեց 119 հանդիպում՝ դառնալով 14 գոլի և 20 գոլային փոխանցման հեղինակ։
Մոնակո
2017 թվականի օգոստոսի 7-ին անվճար տրանսֆերով տեղափոխվեց Մոնակո ՝ ակումբի հետ կնքելով 4 տարվա պայմանագիր  ։ Իր դեբյուտը Մոնակոյի կազմում նշեց օգոստոսի 18-ին՝ Մեցի դեմ խաղում ։ Իր առաջին գոլը խփեց սեպտեմբերի 22-ին՝ Լիլի դեմ խաղում ։ 2018 թվականի հունվարի 21-ին՝ Մեցի դեմ խաղում Գեզալը դարձավ գոլի հեղինակ՝ օգնելով Մոնակոյին հաղթել 3-1 հաշվով ։ Փետրվարի 16-ին նա 2 գոլային փոխանցում տվեց Դիժոնի դեմ խաղում ։ Մարտի 31-ին Գեզալը փոխարինման մտավ Ֆրանսիայի լիգայի գավաթի ՊՍԺ-ի դեմ խաղում, սակայն Մոնակոն պարտվեց 3-0 հաշվով ։ Մայիսի 12-ին նա հեռացվեց խաղադաշտից Սենտ Էտիենի դեմ խաղում՝ կարմիր քարտ ստանալով հանդիպման ավելացված ժամանակում ոչ սպորտային պահվածքի համար ։ 2017-18 մրցաշրջանում Գեզալը անցկացրեց 35 հանդիպում՝ դառնալով 2 գոլի և 4 գոլային փոխանցման հեղինակ ։
Լեսթեր Սիթի
2018 թվականի օգոստոսի 5-ին Գեզալը 4 տարվա պայմանագիր կնքեց Լեսթեր Սիթիի հետ ։ Ակումբը նրա համար վճարեց 10 միլիոն ֆունտ ստերլինգ  ։ Իր դեբյուտը նշեց օգոստոսի 10-ին՝ փոխարինելով Դենիել Ամարտիին Մանչեսթեր Յունայթեդի դեմ խաղում  ։ Իր առաջին գոլը Լեսթերի կազմում Գեզալը խփեց օգոստոսի 28-ին՝ Անգլիայի լիգայի գավաթի Ֆլիտվուդ Թաունի դեմ խաղում  ։ Պրեմիեր Լիգայում իր առաջին գոլը ալժիրցին խփեց սեպտեմբերի 1-ին՝ Լիվերպուլի դեմ խաղում  ։ 2019 թվականի հունվարի 6-ին նա գոլ խփեց Անգլիայի գավաթի Նյուպորտ Կաունտիի դեմ խաղում, սակայն Լեսթեր Սիթին պարտվեց 2-1 հաշվով  ։ 2018-19 մրցաշրջանում Գեզալը անցկացրեց 23 հանդիպում՝ դառնալով 3 գոլի հեղինակ ։
2019 թվականի սեպտեմբերի 2-ին Գեզալը 1 տարվա վարձավճարով միացավ Ֆիորենտինային   ։ Իր դեբյուտը Սերիա A-ում նշեց սեպտեմբերի 29-ին՝ փոխարինելով Ֆրանկ Ռիբերիին Միլանի դեմ խաղում  ։ Առաջին հանդիպումը թիմի մեկնարկային կազմում անցկացրեց նոյեմբերի 3-ին՝ Պարմայի դեմ խաղում  ։
Միջազգային կարիերա
Գեզալը իրավասու էր ներկայացնել Ֆրանսիան և Ալժիրը միջազգային ասպարեզում, սակայն հայտարարեց, որ ցանկանում է խաղալ Ալժիրի կազմում ։ 2013 թվականին նա Ֆրանսիայի Մ20 հավաքականի կազմում մասնակցեց Տուլոնի առաջնությանը՝ անցկացնելով 4 հանդիպում և դառնալով 1 գոլի հեղինակ։
Ալժիրի ազգային հավաքականի կազմում իր դեբյուտը Գեզալը նշեց 2015 թվականի մարտի 26-ին՝ Կատարի դեմ ընկերական խաղում ։ Իր առաջին գոլը ազգային հավաքականի կազմում խփեց 2016 թվականի մարտի 25-ին՝ Եթովպիայի դեմ խաղում ։ 2017 թվականին Գեզալը մասնակցեց Աֆրիկայի ազգերի գավաթին ։ Առաջնությունում նա անցկացրեց 3 հանդիպում՝ դառնալով 1 գոլային փոխանցման հեղինակ, իսկ Ալժիրը դուրս մնաց խմբային փուլից ։
Ակումբային վիճակագրություն
2019 թվականի նոյեմբերի 23-ի դրությամբ
Միջազգային վիճակագրություն
2019 թվականի նոյեմբերի 23-ի դրությամբ
Արտաքին հղումներ
Կատեգորիա:Ֆուտբոլի հարձակվողներ Կատեգորիա:Ալժիրցի ֆուտբոլիստներ Կատեգորիա:Ալժիրի հավաքականի ֆուտբոլիստներ Կատեգորիա:Օլիմպիկ Լիոնի ֆուտբոլիստներ Կատեգորիա:Մոնակոյի ֆուտբոլիստներ Կատեգորիա:Լեսթեր Սիթիի ֆուտբոլիստներ Կատեգորիա:Ֆիորենտինայի ֆուտբոլիստներ Կատեգորիա:Ֆրանսիացի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Պրեմիեր Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ
Աղվանից կաթողիկոսություն
Աղվանից եպիսկոպոսապետություն կամ Աղվանից կաթողիկոսություն Աղվանից եկեղեցու հոգևոր և եկեղեցավարչական գերագույն կենտրոնական իշխանությունը։ Կազմավորվել է 6-րդ դ. 2-րդ կեսին։ Աղվանից եկեղեցին հիմնադրման պահից ի վեր Հայոց կաթողիկոսության հարաբերությամբ ճանաչվում էր որպես ենթակա թեմ և ոչ առանձին կաթողիկոսություն։ Ընդգրկել է բուն Աղվանքի և Մեծ Հայքի Ուտիք ու Արցախ նահանգների թեմերը, ընդունել Հայաստանյայց առաքելական սուրբ եկեղեցու գահերեցությունը։ Կառուցվածքով հար և նման էր Հայ, Վրաց, Ասորվոց և Արևելյան մյուս եկեղեցիների կաթողիկոսություններին։ Կաթողիկոսը ընտրվել է եկեղեցական բարձրագույն ժողովում՝ թեմերի առաջնորդների ու հրավիրված բարձրաստիճան աշխարհականների կողմից և ձեռնադրվել Ամենայն հայոց կաթողիկոսից։ Նա կրել է «Կաթողիկոս Աղվանից, Լփնաց և Չողայ» տիտղոսը։ Աղվանից առաջին կաթողիկոս է ընտրվել Արցախի Մեծառանից գավառի Տեր Աբաս եպիսկոպոսը (552-596 թթ.)։ Կաթողիկոսության կենտրոնը դարձել է մայրաքաղաք Պարտավը (462 թ.-ին հիմնել է Առանշահիկներից Վաչե Բ)։ Տարբեր ժամանակներում կաթողիկոսանիստ են եղել Կապաղակը, Ամարասի վանքը, Չարեքաբերդը, Գանձակը, Գանձասարի վանքը։
Allaire
Allaire Corporation, ծրագրային ապահովմամբ մշակմամամբ զբաղվող կազմակերպություն։ Հիմնադրվել է Ջերեմի և Ջոզեֆ Ալլերամի կողմից, Մինեսոտա նահանգում, հետագայում գլխավոր գրասենյակը Քեմբրիջից տեղափոխվել է Մասսաչուսեթ։ Ընկերությունը իր գործունեությունը սկսել է 1995 թվականի մայիսին։ NASDAQ-ում ընկերության բաժնետոմսերը հայտնվել են 1999 թվականի հունվարին։ 2001 թվականին բաժնետոմսերի մեծ մասը գնվեց Macromedia ընկերության կողմից ։
Allaire-ը թողարկեց իր առաջին ծառայություն՝ ColdFusion-ը 1995 թվականին։ Սա դարձավ առաջին վեբ սերվերը, որը կենտրոնացված էր տվյալների բազայի վրա։ Ծրագրավորման այս լեզվի համար որպես անուն առաջին անգամ ընտրվեց՝ ColdFusion — DBML, սակայն հետագայում փոփոխվեց դառնալով՝ ColdFusion — CFML։
2000 թվականին Allaire-ը ձեռք բերեց Live Software ընկերությունը, որը ստեղծվել էր 1997 թվականին Փոլ Կոլտոնի կողմից։
Հետագայում ընկերությունը գնվեց Macromedia-ի կողմից։ Իսկ արդեն 2005 թվականին, Adobe Systems-ը գնեց Macromedia-ն։
Ծանոթագրություններ
Կատեգորիա:2001 կազմալուծված ընկերություններ
Բիլլ իրավունքների մասին (1689)
Բիլլ իրավունքների մասին (Bill of Rights ), սահմանադրական ակտ, որ ընդունել է անգլիական պառլամենտը 1689 թվականին։
Պատմություն
Սահմանափակել է թագավորի արտոնությունները (օրենքների իրագործմանը խոչընդոտելը, թագավորի օգտին գանձումները, մշտական բանակի հավաքագրումը խաղաղ ժամանակ և այլն) և դրել սահմանադրական միապետության հիմքը։ Իրավունք էր տալիս հպատակներին թագավորին դիմել խնդրագրով, որի համար ոչ ոք պատասխանատվության չէր ենթարկվելու։ Արգելել է չափից շատ հարկեր դնելը և հալածանքները, մտցրել գահի ժառանգականության կարգ։ Բիլլ իրավունքների մասին «Պանծալի հեղափոխության» իրավաբանական ձևակերպումն էր, որն ամրապնդեց խոշոր բուրժուազիայի և հողային ազնվականության մի մասի հաղթանակը բացարձակ միապետության նկատմամբ։
Գրականություն
Կատեգորիա:Մարդու իրավունքներ Կատեգորիա:Անգլիական պառլամենտի ակտեր Կատեգորիա:1689
Ճստիկ Ռու
Ճստիկ Ռու (Baby Roo), կենգուրուի ձագ, Ալան Ալեքսանդր Միլնի՝ խաղալիք արջուկ Վինի Թուխին նվիրված գրքերի հերոս։ Ռուն ու նրա մայրը՝ Կենգան, կենդանիների միակ զույգն են, որ պատկանում են նույն տեսակին. նրանց արյունակցական մոտ կապն ընդգծված է նաև նրանց անունների ներդաշնակությամբ։
Սյուժե
Ճստիկ Ռուն մասնակցում է Վինի Թուխի ու նրա ընկերների՝ փոքրիկ խոզուկ Դնչիկի, խաղալիք ավանակ Իա-Իայի, Բուի, Ճագարի ու Քրիստոֆեր Ռոբինի արկածներին։
Ճստիկ Ռուն հայտնվում է «Որտեղ անտառում հայտնվում են Կենգուն եւ Ճստիկ Ռուն, իսկ Դնչիկը լոգանք է ընդունում» գլխում։ Այդ գլխի տեքստում Ռուն նկարագրվում է որպես գրքի ամենափոքր հերոսը (այդ մասին ասում է Ճագարը)։ Նկարազարդողների մեծ մասը Ճստիկ Ռուին պատկերում են Դնչիկից մի քիչ փոքր  ։ Գլուխներից մեկում Դնչիկը Ռուի փոխարեն տեղավորվում է Կենգուի պարկում, և վերջինս չի նկատում փոխարինումը։
Ծագում
«Վինի Թուխի» կերպարների մեծ մասի նման Ճստիկ Ռուն ստեղծվել է Քրիստոֆեր Ռոբինի խաղալիքներից մեկի նմանությամբ, սակայն ի տարբերություն հեքիաթի մյուս հերոսների, Ճստիկ Ռուի նախատիպ հանդիսացած խաղալիքը կորել է 1930-ական թվականներին ։
Հոգեբանական վերլուծություն
2000 թվականին Դալհաուզի համալսարանից մի շարք մանկաբույժների կողմից Գալիֆաքսում (Նոր Շոտլանդիա) Կանադայի բժշկական ասոցիացիայի ամսագրում հրատարակել են Ճստիկ Ռուի հումորային հոգեբանական հետազոտությունը, ինչի մասին հայտնել են Ռեյտեր գործակալությունն ու «Аргументы и факты» թերթը ։ Նրանք, որպես հիմք ընդունելով Ճստիկ Ռուի դաստիարակումը ոչ լիարժեք ընտանիքում և նրա ավագ ընկերոջ՝ Վագրի հնարավոր վատ ազդեցությունը, գրում են.
Մենք կանխագուշակում ենք, որ երբևէ կտեսնենք մանկահասակ հանցագործ Ռուին, որը ուշ երեկոյան թափառում է անտառի վերին մասի փողոցներում, որոնց գետինը ծածկված է ածիկի հյութի ջարդված շշերով ու տատասկափշով ծխախոտի մնացորդներով։
«Նյու Յորք Թայմսը» նշել է, որ Ռուի հոր ճակատագրի հարցը պատկանում է այն հարցերի թվին, ինչպիսին է «Որտե՞ղ է Թուխի տաբատը» հարցը
Վադիմ Ռուդնևն իր «Վինի Թուխն ու առօրյա լեզվի փիլիսոփայությունը» («Винни Пух и философия обыденного языка», ISBN 5-7784-0109-4) գրքում նշում է Ռուի ու Վագրի սեռական-ֆրեյդիստական ենթատեքստը ենթատեքստը ։
Գրականություն
Կատեգորիա:Գրական հերոսներ Կատեգորիա:Վինի Թուխ Կատեգորիա:Մանկական գրականության կերպարներ
Յուրի Դոխոյան
Յուրի Ռաֆայելի Դոխոյան (Юрий Рафаэлович Дохоян, ), նախկինում խորհրդային, հետագայում` ռուսաստանցի հայազգի շախմատիստ, գրոսմայստեր (1988), մարզիչ։
Շախմատիստի գործունեություն
Մրցաշարեր, որոնցում Դոխոյանը զբաղեցրել է մրցանակային տեղեր.
Մասնակցել է նաև ԽՍՀՄ առաջին խմբի առաջնության մի շարք մրցաշարերի։ Լավագույն արդյունքները.
Մարզչական գործունեություն
Յուրի Դոխոյանը Ռուսաստանի վաստակավոր մարզիչ էր։
Երկար տարիներ եղել է աշխարհի 13-րդ չեմպիոն Գարրի Կասպարովի մարզիչը։
Հետագայում մարզել է Սերգեյ Կարյակինին, Տատյանա և Նադեժդա Կոսինցևա քույրերին։
2006-2011 թվականներին եղել է Ռուսաստանի կանանց հավաքականի գլխավոր մարզիչը, որը նրա գլխավորությամբ 2010 թվականին նվաճեց Խանտի Մանսիյսկում կայացած համաշխարհային օլիմպիադայի ոսկե մեդալները։
2011 թվականի վերջից գլխավորել է շախմատի Ռուսաստանի տղամարդկանց հավաքականը։ 2012 թվականի համաշխարհային օլիմպիադայում (Ստամբուլ) նրա ղեկավարած թիմը Հայաստանի հավաքականի հետ բաժանել է 1-2-րդ տեղերը, սակայն լրացուցիչ ցուցանիշներով զբաղեցրել է 2-րդ տեղը ։
Ծանոթագրություններ
Կատեգորիա:Հայ գրոսմայստերներ Կատեգորիա:Ռուսահայ շախմատիստներ Կատեգորիա:COVID-19-ից մահացածներ
Ոստիկանություն
Որոշ երկրներում ոստիկանության կազմի մեջ մտնում են նաև հրշեջ պահախումբը և փրկարարական գործողություններ իրականացնող մարմինները։ Այդ խնդիրների լուծման նպատակով ոստիկանությունը և նրա պաշտոնատար անձինք օժտված են այնպիսի լիազորություններով, ինչպիսին է օրինակ` հարկադրանքի և ուժային մեթոդների կիրառումը, որը չի բացառում նաև համոզելու մեթոդներով աշխատանքներ տանելու և իրավական նորմերի ազդեցության ապահովման այլ եղանակներ կիրառելու հանգամանքը։
Կառուցվածքային ձևեր
Ըստ գործունեության ոլորտների, տարբեր երկրներում գոյություն ունեն կառավարման, անվտանգության, քրեական, վարչական, գրասենյակային, քաղաքացիական, գաղտնի, կրոնական, հարկային, զինվորական կամ ռազմական և այլ ոստիկանություններ։ ԱՄՆ-ում դաշնային ոստիկանության մեջ մտնում են Հետաքննությունների դաշնային բյուրոն և մի շարք այլ ոստիկանական գերատեսչություններ` տարբեր նախարարությունների կազմում։ Մի շարք երկրներում ոստիկանությունը մտնում է Ներքին գործերի նախարարության կազմի մեջ։ Ֆրանսիայում ոստիկանական հիմնարկները ենթարկվում են ազգային ոստիկանության գլխավոր տնօրինությանը, որն իր հերթին մտնում է Ներքին գործերի նախարարության կազմի մեջ։
Գոյություն ունեն նաև մասնավոր ոստիկանություններ, որոնք պաշտպանում են արդյունաբերական, տրանսպորտային, բանկային և այլ խոշոր օբյեկտներ և զբաղվում մասնավոր հետախուզությամբ։ Գոյություն ունեն այնպիսի երկրներ, որտեղ ոստիկանությունը գտնվում է արդարադատության կամ անվտանգության նախարարությունների ենթակայության տակ։ Շատ երկրներում ոստիկանությունը քաղաքացիական համակարգ է, սակայն որոշ երկրներում (Ֆրանսիա, Թուրքիա, Չիլի և այլն), բացի սեփական ոստիկանությունից, գոյություն ունի նաև ժանդարմերիա, որն ի սկզբանե կազմում է զինված ուժերի մաս (ինչպես կարաբիներները Իտալիայում)։ Բազմաթիվ երկրներում ոստիկանությունն ունի վառ արտահայտված ռազմական բնույթ և ոստիկանները կրում են զինվորական կոչումներ։ Որոշ երկրներում, ցամաքային զորքերում գործող ոստիկանությունները հսկում են երթևեկությունը խճուղային ճանապարհներին, հետապնդում զինվորական դասալիքներին, կանխում և քննում հանցագործությունները, տարհանում ռազմագերիներին և այլն։ Կան երկրներ, որտեղ հատուկ ծառայությունները բոլորովին առանձնացված են ոստիկանությունից և կան երկրներ (Մալայզիա, Իռլանդիա և այլն), որտեղ պետական անվտանգության մարմինները մտնում են ոստիկանության կազմի մեջ։
Գոյություն ունի նաև Քրեական ոստիկանության միջազգային կազմակերպությունը (Ինտերպոլ), որի խնդիրն է միավորել ազգային իրավապահ մարմիններին` մասնակից երկրներում հանցավորության դեմ պայքարի գործում։
Պատմությունը
Ոստիկանության` աշխարհում ընդունված Police անվանումն առաջացել է հին հունարեն πόλις (պոլիս` քաղաք) բառից, այնուհետև լատինացված հունարենի` πολιτεία (քաղաքացիություն իմաստով) ձևով անցել լատիներեն politia ձևին, իսկ հետո միջին ֆրանսերենի police ձևին` կրելով «հասարակական կարգ» իմաստը։ Առաջին անգամ այդ տերմինը օրենքի պահապանների նկատմամբ գործածել է գերմանացի իրավաբան և գրող Մելխիոր ֆոն Օսսան (1506-1557թթ.) ։ Մինչև 18-րդ դարի վերջը, այն գործածվում էր առավել լայն իմաստով` հիմնականում ներառելով միապետների և պետության պարտականությունները հասարակական կարգի պահպանման, արդարադատության, օրինականության, անվտանգության և ենթակաների բարեկեցիկ կյանքն ապահովելու գործում։
Ոստիկանությունը առավել կատարելագործվել է միջնադարում, հատկապես բացարձակ միապետության շրջանում, հանդես գալով որպես պետության հսկողության և հարկադրանքի հատուկ մարմինների համակարգ, ինչպես նաև ներքին նշանակության պատժիչ զորք, որն ուղղակի և բացահայտ ճնշման ճանապարհով պաշտպանում էր գոյություն ունեցող հասարակական կարգը։ 19-րդ դարի սկզբին «ոստիկանություն» հասկացությունը սկսեց կրել առավել նեղ իմաստ և վերաբերում էր պետության պարտականություններին` հասարակական կարգը ապահովելուն և օրենքների պահպանմանը (հատկապես քրեական օրենսդրության)։
Ժամանակակից ոստիկանության դասական նմուշ է համարվում Լոնդոնի մայրաքաղաքային ոստիկանությունը, որը հիմնադրվել է 1829 թվականին` պետական գործիչ Ռոբերտ Պիլի կողմից։ Նրա սկզբունքներից մեկն այն էր, որ պետք է մշտապես պահպանել կապը բնակչության հետ` կյանքի կոչելով պատմական ավանդույթները, որոնց համաձայն ոստիկանությունը դա հասարակությունն է, իսկ հասարակությունը` ոստիկանությունը։ Ոստիկանությունը կազմված է բնակչության ներկայացուցիչներից, ովքեր վարձատրվում են, որպեսզի իրենց ուշադրությունը ամբողջովին նվիրաբերեն պարտականություններին, որոնք դրված են յուրաքանչյուր քաղաքացու վրա` հասարակության բարեկեցության և կենսունակության հետաքրքրություններից ելնելով։ Այդ օրինակին հետևել են շատ երկրներ։ Գաղութներում ոստիկանությունը կազմավորվում էր գաղութարար իշխանությունների կողմից և հաճախ ծառայում էր նրանց շահերին` ի վնաս տեղի բնակիչների ։ Մինչ Պիլի կողմից ոստիկանության բարեփոխումները, տարածված էր մասնավոր ոստիկանությունը (այսպես կոչված «գողեր որսացողները»), որի հիմնական նպատակը ձեռնարկատիրական շահույթ ստանալն էր ։
Ոստիկանությունը Հայաստանում
Հայերեն ոստիկան բառն ունի պահլավական ծագում, որն ուներ «հավատարիմ» իմաստը և որպես պաշտոն, միջնադարում շնորհվել է միապետին հավատարիմ մարդկանց, գավառներում վերակացուի կամ կուսակալի գործառույթներ իրականացնելու համար։ Հայաստանում ոստիկանությունը որպես պետական կառույց, իր գործունեությունն սկսել է Հայաստանի առաջին հանրապետության հռչակումից ի վեր, որտեղ Ներքին գործերի առաջին նախարարը Արամ Մանուկյանն էր (1918-1919թթ.):
Հայաստանում խորհրդային ռեժիմի հաստատումից հետո, 1920 թվականի դեկտեմբերի 12-ին, հանրապետության հեղկոմի որոշմամբ ստեղծված Ներքին գործերի ժողովրդական կոմիսարիատի կազմում սկսել է իր գործունեությունը ծավալել միլիցիան։ Այդ որոշման հիման վրա, հանրապետության Ներքին գործերի ժողկոմի հրամանով տեղական կառավարման նախկին համակարգը վերացվել է և ստեղծվել է բանվորագյուղացիական միլիցիա։ 1920 թվականի դեկտեմբերի 15-ին (Հայկական ԽՍՀ-ի միլիցիայի հիմնադրման օրն է) ստեղծվել են միլիցիայի առաջին ջոկատները։ Ներքին գործերի ժողովրդական կոմիսարիատը 1930 թվականին վերացվել է, իսկ 1934 թվականին վերականգնվել։ 1946 թվականից վերակազմվել է ՀԽՍՀ Ներքին գործերի նախարարությունը, որը 1962-1968 թվականներին կոչվել է Հասարակական կարգի պահպանության նախարարություն։ Հայկական ԽՍՀ-ի Ներքին գործերի առաջին նախարարը Իսահակ Դովլաթյանն էր (1920-1921թթ.):
Անկախություն ձեռք բերելուց հետո Հայաստանի Հանրապետության նախագահի 1992 թվականի հունիսի 21-ի հրամանագրով ձևավորվել են Ներքին գործերի նախարարության զորքերը։ 2001 թվականի ապրիլի 16-ին ընդունվել է «Ոստիկանության մասին» ՀՀ օրենքը, իսկ ապրիլի 16-ը հայտարարվել է ոստիկանության օր։ 2002 թվականի հունիսի 30-ին ընդունվել է «Ոստիկանությունում ծառայության մասին» ՀՀ օրենքը, որի համաձայն Ներքին գործերի նախարարությունը 2003 թվականի հունվարի 1-ից վերակազմավորվել է Հայաստանի Հանրապետության ոստիկանության։ Առաջին անգամ ՀՀ ոստիկանապետի պաշտոնն ստանձնել է Հայկ Հարությունյանը (2003-2008թթ.), ով 1999 թվականից ՀՀ Ներքին գործերի նախարարն էր։
Ծանոթագրություններ
Կատեգորիա:Ոստիկանություն
Սելմա Էրգեչ
Սելմա Էրգեչ (Selma Ergeç; ), գերմանացի դերասանուհի և մոդել։ Առավել հայտնի է դարձել՝ նկարահանվելով «Ցանց 2.0» ֆիլմում և «Հոյակապ դար» հեռուստասերիալում, որտեղ մարմնավորել է Հատիջե Սուլթանի դերը։
Կենսագրություն
Սելման ծնվել է 1978 թվականին Գերմանիայի Համմ քաղաքում ազգությամբ թուրք բժշկի և գերմանուհի բուժքրոջ ընտանիքում։ Մայրը ծնունդով եղել է Գերմանիայի Ռուր հողից։ Նրան անվանել են ի պատիվ գրող Սելմա Լագերլեֆի։ Ընտանիքը 1983 թվականին տեղափոխվել է Թուրքիայի Մերսին քաղաք։ Ավելի ուշ տեղափոխվել են Անկարա, իսկ արդեն 1989 թվականին հետ են վերադարձել Գերմանիա։ Սելման 1995 թվականին ավարտել է միջնակարգ դպրոցը։ 1995- 1996 թվականներին սովորրել է Օքսֆորդի Հեդինգթոն դպրոցում։ 1996- 1998 թվականներին փոխանակման ծրագրով սովորել է Լիլում։ 1998 թվականին Սելման հետ է վերադարձել Գերմանիա։ Ավելի ուշ տեղափոխվել է Թուրքիա և սովորել Ստամբուլի համալսարանում, այնուհետ սովորել նաև Ադանայի համալսարանի բժշկական ֆակուլտետում։ Փորձաշրջան է անցել Ստամբուլի համալսարանի բժշկական կլինիկայում ։
Ծանոթագրություններ
Կատեգորիա:Թուրք դերասանուհիներ Կատեգորիա:Թուրք մոդելներ Կատեգորիա:21-րդ դարի թուրք դերասանուհիներ Կատեգորիա:Թուրք կինոդերասանուհիներ Կատեգորիա:Թուրք հեռուստադերասանուհիներ Կատեգորիա:Թուրքական ծագմամբ գերմանացիներ Կատեգորիա:Թուրք կին մոդելներ Կատեգորիա:Գերմանացի կինոդերասանուհիներ
Ֆիննական գրականության ընկերություն
Ֆիննական գրականության ընկերություն (Suomalaisen Kirjallisuuden Seura, կրճատ` SKS), կազմակերպություն է Ֆինլանդիայում, որը զբաղվում է գիտական, մշակութային, կրթական աշխատանքներով, ինչպես նաև` գրքերի հրատարակչությամբ:
Նպատակներ և գործունեություն
«Ֆիննական գրականության ընկերությունն» ունի գրական արխիվ, բանահյուսության արխիվ, ժողովրդական ստեղծագործությունների արխիվ Յոենսուուում, գրադարան, հրատարակչությունների բաժին, ինչպես նաև` Ֆիննական գրականության կենտրոն (Suomen kirjallisuuden tiedotuskeskus), որն ավելի հայտնի է իր անգլերեն FILI հապավումով (Finnish Literature Exchange): Ընկերության գլխավոր շենքը գտնվում է Հելսինկի քաղաքի Կրուունունխակի շրջանում, հասցեն` Հալլիտուսկատու, տուն 1-ին:
Պատմություն
Ֆիննական գրականության ընկերությունը հիմնադրվել է 1831 թվականին, Հելսինկիի համալսարանի հետ կապ ունեցող անձանց կողմից, որոնք հետաքրքրվում էին ֆիններենով և համարում, որ ֆիններենի զարգացման միջոցով կարելի է արթնացնել ֆիննական ազգային ինքնագիտակցությունը: Առաջին հանդիպումը տեղի է ունեցել 1831 թվականի փետրվարի 16-ին, ֆիններենի ուսուցիչ Կառլ Կեկմանի տանը:
Առավել նշանակալից հրապարակումները իրականացվել են ընկերության գործունեության առաջին տասնամյակում: Դրանց կարելի է դասել Կալեվալա էպոսի առաջին և երկրորդ հրապարակությունները (1835 և 1849), «Կանտելետար կամ Ֆինլանդիայի ժողովրդի հին երգեր» ռուների հավաքածուն (1840), ինչպես նաև` Ալեքսիս Կիվիի «Յոթ եղբայրներ» վեպը (1870):
Արտաքին հղումներ
Կատեգորիա:Ֆիննական գրականություն Կատեգորիա:1831 հիմնադրումներ
Sina Corp
Sina Corp — չինական համացանցային ընկերություն։ Համարվում է ողջ աշխարհի չինական սփյուռքի շփման գիծը։ Ունի գործունեության չորս ուղղություն`Sina Weibo, Sina Mobile, Sina Online, и Sina.net: Համախմբում է ողջ աշխարհի ավելի քան 100 մլն օգտատեր։
Ընկերությունը ղեկավարում է Sina Weibo միկրոբլոգավորման ծառայություն, որը համարվում է չինական Twitterի անալոգը և զբաղեցնում է չինական միկրոբլոգի ավելի քան 56 %-ը, ակտիվ օգտատերերի մեջ և ավելի քան 86 % երկրում գրանցված բոլոր բլոգերների շրջանում` այդ ցուցանիշով շրջանցելով իրենց հիմնական մրցակիցներին և Tencent ու Baidu ընկերություններին ։ Sina Mobile-ը զբաղվում է  հեռախոսային շուկայով։  Sina Online—ը ինտերնետ խանութ է,  Sina.net-ը` փոստային սերվեր։
Ըստ alexa.com-ի 2013 թվականի հունիսի տվյալներով` ընկերության կայքը համարվում է 17-րդը հաճախելիության ցուցանիշով աշխարհում և չորրորդ կայքը Չինաստանում ։